ddrg/super_eurlex huggingface dataset:
Euroopa Liidu Teataja L 334 , 12/12/1985 Lk 0025 - 0026

Soomekeelne eriväljaanne: Peatükk 3 Köide 19 Lk 0233

Hispaaniakeelne eriväljaanne: Peatükk 03 Köide 39 Lk 0129

Rootsikeelne eriväljaanne: Peatükk 3 Köide 19 Lk 0233

Portugalikeelne eriväljaanne Peatükk 03 Köide 39 Lk 0129



Komisjoni otsus, 29. november 1985, nende Gröönimaa ettevõtete loetelu kohta, mis on heaks kiidetud värske liha impordiks ühendusse (85/539/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste ja sigade ning värske liha impordil kolmandatest riikidest, [1] viimati muudetud direktiiviga 83/91/EMÜ, [2] eriti selle artikli 4 lõiget 1 ja artikli 18 lõiget 1, ning arvestades, et: kolmandate riikide ettevõtetel lubatakse importida ühendusse värsket liha üksnes juhul, kui need vastavad direktiivis 72/462/EMÜ sätestatud üld- ja eritingimustele; Gröönimaa on vastavalt direktiivi 72/462/EMÜ artikli 4 lõikele 3 esitanud ühe ettevõtte, millel on lubatud ühendusse eksportida; ühenduse kohapealne kontroll on näidanud, et ettevõtte hügieenistandardid on piisavad ja seetõttu võib selle vastavalt nimetatud direktiivi artikli 4 lõikele 1 heaks kiita värske liha importimiseks ühendusse; tuleks meenutada, et värske liha impordi suhtes kohaldatakse eriti tervisekaitsenõuete osas ka muid ühenduse veterinaariaalaseid eeskirju; käesoleva otsuse lisas nimetatud ettevõttest pärit värske liha imporditingimuste suhtes kohaldatakse jätkuvalt mujal ettenähtud ühenduse sätteid ja asutamislepingu üldsätteid; eriti teatavat liiki liha, nt teatavate ühenduse ühtlustatud eeskirjadega hõlmamata ainete jääke sisaldava liha kolmandatest riikidest importimise ja hiljem teistesse liikmesriikidesse edasisaatmise suhtes kohaldatakse jätkuvalt importiva liikmesriigi loomatervishoiualaseid õigusakte; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Käesoleva otsuse lisas nimetatud Gröönimaa ettevõttest lubatakse importida ühendusse värsket liha vastavalt kõnealusele lisale. 2. Lõikes 1 nimetatud ettevõttest importimise suhtes kohaldatakse jätkuvalt ühenduse mujal ettenähtud veterinaariaalaseid sätteid, eelkõige tervisekaitse nõudeid käsitlevaid sätteid. Artikkel 2 Liikmesriigid keelavad värske liha importimise mujalt kui käesoleva otsuse lisas nimetatud ettevõttest. Artikkel 3 Käesolevat otsust kohaldatakse alates 1. märtsist 1986. Artikkel 4 Käesolev otsus on adresseeritud liikmesriikidele. Brüssel, 29. november 1985 Komisjoni nimel asepresident Frans Andriessen [1] EÜT L 302, 31.12.1972, lk 28. [2] EÜT L 59, 5.3.1983, lk 34. -------------------------------------------------- LISA ETTEVÕTETE LOETELU Ettevõtte nr | Ettevõte | Aadress | LAMBALIHA Tapamaja ja lõikamishoone 100 | Narssaq | Narssaq | --------------------------------------------------
Komisjoni otsus,

10. juuli 1985,

millega keelatakse n-alkaanidel kasvatatud Candida pärmidest saadud valgutoodete kasutamine söödas

(85/382/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 30. juuni 1982. aasta direktiivi 82/471/EMÜ teatavate loomasöödas kasutatavate toodete kohta, [1] viimati muudetud komisjoni direktiiviga 84/443/EMÜ, [2] eriti selle artikleid 4 ja 6,

olles konsulteerinud söötade teaduskomitee ja toidu teaduskomiteega

ning arvestades, et:

direktiivi 82/471/EMÜ alusel on liikmesriikidel lubatud ajutiselt säilitada riiklikud load, mis on enne nimetatud direktiivist teavitamist väljastatud n-alkaanidel kasvatatud Candida pärmidest saadud valgutoodete kasutamiseks; kahe aasta jooksul pärast kõnealusest direktiivist teavitamist tuleks teha ühenduse otsus nimetatud toodete kohta;

vastavalt praegustele teaduslikele ja tehnilistele teadmistele ning söötade teaduskomitee ja toidu teaduskomitee ühisarvamusele on teatavad Candida perekonna pärmseened nakkusetekitajad ja võivad teatavatel juhtudel põhjustada ülitundlikkusreaktsiooni; selliste seente kasutamine loomasöödas ettenähtud valkude tootmiseks võib seetõttu elujõuliste rakkude eraldumisel ohustada loomade või inimeste tervist;

teatavate teaduslike põhiandmete puudumisel, eriti loomsete lipiidide rasvhapete koostise muutuste tõenäolise mõju tõlgendamiseks vajalike andmete puudumisel ei saa selliste toodete võimalikke ohtusid tarbijatele hinnata;

olemasolevate teadmiste põhjal ei saa otsustada, kas n-alkaanidel kasvatatud Candida pärmidest saadud valgutooted vastavad direktiivi 82/471/EMÜ alusel ühenduse loa saamise tingimustele;

n-alkaanidel kasvatatud Candida pärmidest saadud valgutoodete kasutamine söödas tuleks ühenduses keelata ajani, kui tehakse kindlaks, et sellised tooteid ei ohusta loomade ega inimeste tervist;

n-alkaanidel kasvatatud Candida pärmidest saadud valgutoodete kasutamist lubavad liikmesriigid peavad võtma vajalikud meetmed selliste lubade tühistamiseks;

käesolevas otsuses ettenähtud meetmed on kooskõlas alalise söödakomitee arvamusega,

ON VASTU VÕTNUD KÄESOLEVA OTSUSE:

Artikkel 1

N-alkaanidel kasvatatud Candida pärmidest saadud valgutoodete kasutamiseks antud riiklikud load tühistatakse.

Artikkel 2

Käesolevat otsust kohaldatakse alates 1. märtsist 1986.

Liikmesriigid teavitavad komisjoni kõikidest käesoleva otsuse järgimiseks võetavatest vajalikest meetmetest.

Artikkel 3

Käesolev otsus on adresseeritud liikmesriikidele.

Brüssel, 10. juuli 1985

Komisjoni nimel

asepresident

Frans Andriessen

[1] EÜT L 213, 21.7.1982, lk 8.

[2] EÜT L 245, 14.9.1984, lk 21.

--------------------------------------------------
Euroopa Liidu Teataja L 175 , 05/07/1985 Lk 0036 - 0039

Soomekeelne eriväljaanne: Peatükk 11 Köide 11 Lk 0221

Hispaaniakeelne eriväljaanne: Peatükk 15 Köide 6 Lk 0005

Rootsikeelne eriväljaanne: Peatükk 11 Köide 11 Lk 0221

Portugalikeelne eriväljaanne Peatükk 15 Köide 6 Lk 0005



Nõukogu otsus, 27. juuni 1985, mis käsitleb Reini jõe keemilise saaste eest kaitsmise konventsiooni IV lisa täiendamist kaadmiumi osas (85/336/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust, ning arvestades, et: nõukogu 25. juuli 1977. aasta otsusega 77/586/EMÜ [3] on ühendus heaks kiitnud Reini jõe keemilise saaste eest kaitsmise konventsiooni (edaspidi "keemiakonventsioon") ning 29. aprillil 1963 Bernis allakirjutatud rahvusvahelist Reini saastekaitse komisjoni (edaspidi "rahvusvaheline komisjon") käsitleva lepingu lisalepingu; vastavalt keemiakonventsiooni artiklile 5 esitab rahvusvaheline komisjon ettepaneku teatavate heitmete piirnormide kohta Reini jõgikonna veekogude jaoks keemiakonventsiooni IV lisa muudatustega; vastavalt keemiakonventsiooni artiklile 14 on nende muudatuste jõustumiseks vajalik osaliste ühehäälne nõusolek; rahvusvaheline komisjon on esitanud kaadmiumi piirnormid keemiakonventsiooni IV lisa täiendusettepanekuna; direktiiviga 83/513/EMÜ [4] on kehtestatud kaadmiumiheitmete piirnormid ühenduse veekeskkonna jaoks; need piirnormid on samad, mis rahvusvahelise komisjoni ettepanekus; on soovitav, et ühendus võtab keemiakonventsiooni osalisena eespool nimetatud ettepaneku vastu, ON VASTU VÕTNUD JÄRGMISE OTSUSE: Artikkel 1 Euroopa Majandusühendus võtab vastu Reini keemilise saaste eest kaitsmise komisjoni ettepaneku Reini keemilise saaste eest kaitsmise konventsiooni IV lisa täiendamiseks kaadmiumi osas. Ettepaneku tekst lisatakse käesolevale otsusele. Artikkel 2 Nõukogu eesistuja teatab keemiakonventsiooniga kehtestatud korras Šveitsi Konföderatsiooni valitsusele artiklis 1 nimetatud ettepaneku vastuvõtmisest. Luxembourg, 27. juuni 1985 Nõukogu nimel eesistuja A. Biondi [1] EÜT C 16, 17.1.1985, lk 7. [2] EÜT C 94, 15.4.1985, lk 131. [3] EÜT L 240, 19.9.1977, lk 35. [4] EÜT L 291, 24.10.1983, lk 1. --------------------------------------------------
Euroopa Liidu Teataja L 035 , 11/02/1986 Lk 0009 - 0009

Soomekeelne eriväljaanne: Peatükk 12 Köide 2 Lk 0079

Rootsikeelne eriväljaanne: Peatükk 12 Köide 2 Lk 0079



Nõukogu otsus 86/28/Euratom, 20. jaanuar 1986, millega kiidetakse heaks komisjoni poolt Euroopa Aatomienergiaühenduse ja Kanada valitsuse vahelise termotuumasünteesi uurimis- ja arendustegevuse alal tehtavat koostööd käsitleva vastastikuse mõistmise memorandumi sõlmimine EUROOPA ÜHENDUSTE NÕUKOGU, võttes arvesse Euroopa Aatomienergiaühenduse asutamislepingut, eriti selle artikli 101 teist lõiku, võttes arvesse komisjoni soovitust ning arvestades, et: komisjon on pidanud läbirääkimisi kooskõlas nõukogu direktiividega ja teeb ettepaneku Euroopa Aatomienergiaühenduse ja Kanada valitsuse vahelise termotuumasünteesi uurimis- ja arendustegevuse alal tehtavat koostööd käsitleva vastastikuse mõistmise memorandumi sõlmimiseks; kõnealuse vastastikuse mõistmise memorandumi sõlmimine tuleks komisjoni poolt heaks kiita, ON VASTU VÕTNUD JÄRGMISE OTSUSE: Ainus artikkel Käesolevaga kiidetakse heaks komisjoni poolt Euroopa Aatomienergiaühenduse ja Kanada valitsuse vahelise termotuumasünteesi uurimis- ja arendustegevuse valdkonnas tehtavat koostööd käsitleva vastastikuse mõistmise memorandumi sõlmimine. Vastastikuse mõistmise memorandumi tekst on lisatud käesolevale otsusele. Brüssel, 20. jaanuar 1986 Nõukogu nimel eesistuja G. Braks --------------------------------------------------
Euroopa Liidu Teataja L 072 , 15/03/1986 Lk 0045 - 0046



Komisjoni otsus, 19. veebruar 1986, millega muudetakse määrust (EMÜ) nr 3419/83, pidades silmas Rumeeniast pärit ühenduse tasandil liberaliseeritud toodete nimekirja laiendamist (86/68/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, eriti selle artiklit 113, võttes arvesse nõukogu 21. veebruari 1984. aasta määrust (EMÜ) nr 453/84, millega muudetakse määrust (EMÜ) nr 3419/83, pidades silmas Rumeenia päritolu ühenduse tasandil liberaliseeritud toodete nimekirja laiendamist, eriti selle artiklit 2 [1], ning arvestades, et: Euroopa Majandusühenduse ja Rumeenia Sotsialistliku Vabariigi vahel 28. juulil 1980. aastal sõlmitud lepinguga [2] loodud ühiskomisjon kohtus Brüsselis 9. ja 10. detsembril 1985; oma tööd lõpetades soovitas ta muu hulgas lisada uusi tooteid nõukogu 14. novembri 1983. aasta määruse (EMÜ) nr 3419/83 (millega sätestatakse teatavad ühenduse ja Rumeenia vahelise tööstustoodete kaubanduslepingu üksikasjalikud rakendussätted) [3] lisasse; pärast ühiskomisjoni soovitatud meetmete mitmesuguste aspektide uurimist tuleks teha selle põhjal otsus, võttes arvesse Euroopa Majandusühenduse ja Rumeenia Sotsialistliku Vabariigi vahelise tööstustoodete kaubanduslepingu [4] artikli 3 lõiget 1, ON VASTU VÕTNUD KÄESOLEVA OTSUSE: Artikkel 1 Käesoleva otsuse lisas loetletud tooted lisatakse määruse (EMÜ) nr 3419/83 lisasse. Artikkel 2 Käesolevat otsust kohaldatakse alates 1. jaanuarist 1986. Artikkel 3 Käesolev otsus on adresseeritud liikmesriikidele. Brüssel, 19. veebruar 1986 Komisjoni nimel komisjoni liige Willy De Clercq [1] EÜT L 53, 24.2.1984, lk 1. [2] EÜT L 352, 29.12.1980, lk 2. [3] EÜT L 346, 8.12.1983, lk 1. [4] EÜT L 352, 29.12.1980, lk 5. -------------------------------------------------- LISA Ühise tollitariifistiku rubriigi number | NIMEXE-kood (1985) | | | | 29.04 A ex V | 29.04–22 24 27 | ex 44.11 | 44.11–20 49 | ex 44.15 | 44.15–39 80 | ex 44.18 | 44.18–30 90 | ex 44.24 | 44.24 ex 00 | | 45.02 | 45.02–00 | | 69.02 ex B | 69.02–51 | | 69.09 B | 69.09–81 89 93 | ex 70.13 | 70.13–ex 20 | | 85.09 ex A | 85.09–01 05 ex 09 | --------------------------------------------------
Nõukogu otsus,

6. mai 1986,

mis käsitleb Euroopa Majandusühenduse ühinemist kokkuleppega diagnoosimise või ravi eesmärgil haiglatele ja teistele meditsiiniasutustele tasuta laenatavate meditsiiniliste, kirurgiliste ja laboratoorsete seadmete tollimaksuvaba ajutise impordi kohta

(86/181/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut,

võttes arvesse komisjoni ettepanekut

ning arvestades, et:

Euroopa Nõukogu algatusel koostatud kokkuleppe (diagnoosimise või ravi eesmärgil haiglatele ja teistele meditsiiniasutustele tasuta laenatavate meditsiiniliste, kirurgiliste ja laboratoorsete seadmete tollimaksuvaba ajutise impordi kohta) artiklitega 1 ja 2 nähakse ette, et iga osalisriik tagab kõik võimalikud vahendid teise osalisriigi võimaldatavate seadmete tollimaksuvabaks ajutiseks impordiks;

ühise tollitariifistiku erandid, olenemata sellest, kas need on ühepoolsed või kokkuleppelised, kuuluvad ühenduse pädevusse;

kui jõustub lisaprotokoll, mis võimaldab ühendusel saada eespool nimetatud kokkuleppe lepinguosaliseks, saab ühendus kasutada selles küsimuses oma volitusi; kõnealuse kokkuleppega kehtestatud erandid on juba ette nähtud ühenduse ajutise impordi eeskirjadega;

ühendus peaks seepärast saama kõnealuse kokkuleppe lepinguosaliseks,

ON VASTU VÕTNUD JÄRGMISE OTSUSE:

Artikkel 1

Ühenduse nimel kiidetakse heaks ühenduse ühinemine kokkuleppega diagnoosimise või ravi eesmärgil haiglatele ja teistele meditsiiniasutustele tasuta laenatavate meditsiiniliste, kirurgiliste ja laboratoorsete seadmete tollimaksuvaba ajutise impordi kohta.

Kokkuleppe tekst lisatakse käesolevale otsusele.

Artikkel 2

Nõukogu eesistujal on õigus määrata isikud, kes on volitatud ühenduse suhtes siduvale kokkuleppele alla kirjutama.

Brüssel, 6. mai 1986

Nõukogu nimel

eesistuja

P. H. van Zeil

--------------------------------------------------
Euroopa Liidu Teataja L 162 , 18/06/1986 Lk 0033 - 0033

Soomekeelne eriväljaanne: Peatükk 11 Köide 11 Lk 0261

Rootsikeelne eriväljaanne: Peatükk 11 Köide 11 Lk 0261



Nõukogu otsus, 9. juuni 1986, ühenduse ühinemise kohta rahvusvahelise Atlandi tuunikala kaitse konventsiooniga, mida muudeti Pariisis 10. juulil 1984. aastal alla kirjutatud konventsiooni osalisriikide täievoliliste esindajate konverentsi lõppaktile lisatud protokolliga (86/238/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse assamblee arvamust [2] ning arvestades, et: Atlandi ookeani ja sellega seotud merede siirdekalade majandamist ja kaitset on vaja rahvusvaheliselt reguleerida; sel eesmärgil allkirjastati 14. mail 1966. aastal rahvusvaheline Atlandi tuunikala kaitse konventsioon, mis jõustus 21. märtsil 1969; rahvusvahelise Atlandi tuunikala kaitse konventsiooni osalised allkirjastasid 10. juulil 1984. aastal osalisriikide täievoliliste esindajate konverentsi lõpus lõppakti, millele lisatud protokolliga muudeti konventsiooni selliselt, et ühendusel oleks võimalik sellega ühineda; kõik konventsiooniosalised peavad protokolli kinnitama, ratifitseerima või vastu võtma; kõnealune protokoll jõustub kolmekümnendal päeval pärast viimase kinnitamis-, ratifitseerimis- või vastuvõtmiskirja hoiuleandmist ÜRO Toidu- ja Põllumajandusorganisatsiooni peadirektorile; ühendus peab konventsiooniga ühinema, et olla selle osaline alates protokolli jõustumisest, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse heaks Euroopa Majandusühenduse ühinemine rahvusvahelise Atlandi tuunikala kaitse konventsiooniga, mida muudeti Pariisis 10. juulil 1984. aastal alla kirjutatud konventsiooni osalisriikide täievoliliste esindajate konverentsi lõppaktile lisatud protokolliga. Konventsiooni, lõppakti ja sellele lisatud protokolli tekstid on lisatud käesolevale otsusele. Artikkel 2 Nõukogu eesistuja annab ühinemiskirja hoiule ÜRO Toidu- ja Põllumajandusorganisatsiooni peadirektorile vastavalt konventsiooni XIV artikli lõigetele 2 ja 4. [3] Luxembourg, 9. juuni 1986 Nõukogu nimel eesistuja G. M. V. van Aardenne [1] EÜT C 349, 31.12.1985, lk 1. [2] EÜT C 68, 24.3.1986, lk 166. [3] Nõukogu peasekretariaat avaldab lepingu jõustumise kuupäeva ühenduse suhtes Euroopa Ühenduste Teatajas. --------------------------------------------------
Euroopa Liidu Teataja L 328 , 22/11/1986 Lk 0049 - 0049



Nõukogu otsus, 15. september 1986, Euroopa Majandusühenduse ja Islandi Vabariigi vahel kirjavahetuse teel kokkuleppe sõlmimise kohta, mis käsitleb lepinguga reguleerimata mittepõllumajandustooteid ja töödeldud põllumajandussaadusi (86/554/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: Euroopa Majandusühenduse ja Islandi Vabariigi vahel kirjavahetuse teel sõlmitud kokkulepe, mis käsitleb lepinguga reguleerimata mittepõllumajandustooteid ja töödeldud põllumajandussaadusi, tuleb heaks kiita, et võtta arvesse Hispaania Kuningriigi ja Portugali Vabariigi ühinemist ühendusega, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Islandi Vabariigi vahel kirjavahetuse teel sõlmitud kokkulepe, mis käsitleb lepinguga reguleerimata mittepõllumajandustooteid ja töödeldud põllumajandussaadusi. Kirjavahetuse tekst on lisatud käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Brüssel, 15. september 1986 Nõukogu nimel eesistuja G. Howe --------------------------------------------------
Euroopa Liidu Teataja L 321 , 15/11/1986 Lk 0121 - 0121

Soomekeelne eriväljaanne: Peatükk 11 Köide 11 Lk 0279

Rootsikeelne eriväljaanne: Peatükk 11 Köide 11 Lk 0279



Nõukogu otsus, 15. september 1986, Euroopa Majandusühenduse ja Islandi Vabariigi vahelise lepingu juurde kuuluva lisaprotokolli sõlmimise kohta, mis tuleneb Hispaania Kuningriigi ja Portugali Vabariigi ühinemisest ühendusega (86/543/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: 22. juulil 1972 Brüsselis allakirjutatud Euroopa Majandusühenduse ja Islandi Vabariigi vahelise lepingu juurde kuuluv lisaprotokoll [1] tuleb heaks kiita, et võtta arvesse Hispaania Kuningriigi ja Portugali Vabariigi ühinemist ühendusega, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Islandi Vabariigi vahelise lepingu juurde kuuluv lisaprotokoll, mis tuleneb Hispaania Kuningriigi ja Portugali Vabariigi ühinemisest ühendusega. Protokolli tekst on lisatud käesolevale otsusele. Artikkel 2 Nõukogu eesistuja edastab protokolli artikliga 18 ettenähtud teate. [2] Artikkel 3 Käesolev otsus jõustub päeval pärast selle avaldamist Euroopa Ühenduste Teatajas. Brüssel, 15. september 1986 Nõukogu nimel eesistuja G. Howe [1] EÜT L 301, 31.12.1972, lk 2. [2] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 328 , 22/11/1986 Lk 0020 - 0020



Nõukogu otsus, 15. september 1986, Euroopa Majandusühenduse ja Norra Kuningriigi vahel kirjavahetuse teel kokkuleppe sõlmimise kohta, mis käsitleb lepinguga reguleerimata mittepõllumajandustooteid ja töödeldud põllumajandussaadusi (86/551/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: Euroopa Majandusühenduse ja Norra Kuningriigi vahel kirjavahetuse teel sõlmitud kokkulepe, mis käsitleb lepinguga reguleerimata mittepõllumajandustooteid ja töödeldud põllumajandussaadusi, tuleb heaks kiita, et võtta arvesse Hispaania Kuningriigi ja Portugali Vabariigi ühinemist ühendusega, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Norra Kuningriigi vahel kirjavahetuse teel sõlmitud kokkulepe, mis käsitleb lepinguga reguleerimata mittepõllumajandustooteid ja töödeldud põllumajandussaadusi. Kirjavahetuse tekst on lisatud käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Brüssel, 15. september 1986 Nõukogu nimel eesistuja G. Howe --------------------------------------------------
Euroopa Liidu Teataja L 328 , 22/11/1986 Lk 0038 - 0038

Soomekeelne eriväljaanne: Peatükk 2 Köide 4 Lk 0138

Rootsikeelne eriväljaanne: Peatükk 2 Köide 4 Lk 0138



Nõukogu otsus, 15. september 1986, Euroopa Majandusühenduse ja Šveitsi Konföderatsiooni vahel kirjavahetuse teel kokkuleppe sõlmimise kohta, mis käsitleb lepinguga reguleerimata mittepõllumajandustooteid ja töödeldud põllumajandussaadusi (86/553/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: Euroopa Majandusühenduse ja Šveitsi Konföderatsiooni vahel kirjavahetuse teel sõlmitud kokkulepe, mis käsitleb lepinguga reguleerimata mittepõllumajandustooteid ja töödeldud põllumajandussaadusi, tuleb heaks kiita, et võtta arvesse Hispaania Kuningriigi ja Portugali Vabariigi ühinemist ühendusega, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Šveitsi Konföderatsiooni vahel kirjavahetuse teel sõlmitud kokkulepe, mis käsitleb lepinguga reguleerimata mittepõllumajandustooteid ja töödeldud põllumajandussaadusi. Kirjavahetuse tekst on lisatud käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Brüssel, 15. september 1986 Nõukogu nimel eesistuja G. Howe --------------------------------------------------
Euroopa Liidu Teataja L 337 , 29/11/1986 Lk 0120 - 0120

Soomekeelne eriväljaanne: Peatükk 2 Köide 4 Lk 0157

Rootsikeelne eriväljaanne: Peatükk 2 Köide 4 Lk 0157



Nõukogu otsus, 15. september 1986, Euroopa Majandusühenduse ja Šveitsi Konföderatsiooni vahelise lepingu juurde kuuluva lisaprotokolli sõlmimise kohta, mis tuleneb Hispaania Kuningriigi ja Portugali Vabariigi ühinemisest ühendusega (86/573/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: 22. juulil 1973 Brüsselis alla kirjutatud Euroopa Majandusühenduse ja Šveitsi Konföderatsiooni vahelise lepingu juurde kuuluv lisaprotokoll [1] tuleb heaks kiita, et arvesse võtta Hispaania Kuningriigi ja Portugali Vabariigi ühinemist ühendusega, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Šveitsi Konföderatsiooni vahelise lepingu juurde kuuluv lisaprotokoll, mis tuleneb Hispaania Kuningriigi ja Portugali Vabariigi ühinemisest ühendusega. Protokolli tekst on lisatud käesolevale otsusele. Artikkel 2 Nõukogu eesistuja edastab lisaprotokolli [2] artikliga 18 ettenähtud teate. Artikkel 3 Käesolev otsus jõustub päeval pärast selle avaldamist Euroopa Ühenduste Teatajas. Brüssel, 15. september 1986 Nõukogu nimel eesistuja G. Howe [1] EÜT L 300, 31.12.1972, lk 189. [2] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------